b'\n_START_ARTICLE_\nSkridtt\xc3\xa6ller\n_START_PARAGRAPH_\nSkridtt\xc3\xa6ller eller pedometer er et mekanisk eller elektronisk m\xc3\xa5leinstrument som t\xc3\xa6ller antal skridt brugeren g\xc3\xa5r. En skridtt\xc3\xa6ller kan m\xc3\xa5le aktivitetsniveau b\xc3\xa5de under tr\xc3\xa6ning og i hverdagen og bliver ofte brugt for at motivere til \xc3\xb8get fysisk aktivitet eller mere motion._NEWLINE_Det anbefales, at man hver dag g\xc3\xa5r 10.000 skridt for at have en aktiv livsstil. Det svarer til omkring 8 km eller godt over en times gang. Vil man g\xc3\xa5 ned i v\xc3\xa6gt, skal man op p\xc3\xa5 15.000 til 20.000 skridt hver dag._NEWLINE_Skridtt\xc3\xa6llere kan i dag v\xc3\xa6re indbygget som en funktion i andre typer b\xc3\xa6rbar elektronik som MP3-afspillere og mobiltelefoner.\n_START_SECTION_\nApple iPod Nano\n_START_PARAGRAPH_\n5. generation iPod Nano fra Apple inheholder et integreret pedometer.\n_START_SECTION_\nNike&iPod\n_START_PARAGRAPH_\nApple og Nike, Inc. tilbyder produktet Nike+iPod Sports Kit. Kittet bruger en sensor placeret i brugerens sko, som kommunikerer med en tr\xc3\xa5dl\xc3\xb8s modtager i MP3-afspilleren. Denne modtager tr\xc3\xa6ningsinformationer s\xc3\xa5som tid, distance, og kalorieforbrug.\n_START_SECTION_\nNTT DoCoMo Fujitsu Pedometertelefon\n_START_PARAGRAPH_\nDette er den f\xc3\xb8rste integrerede telefon med et pedometer der virker 24/7 og t\xc3\xa6ller skridt ligesom et Omron pedometer. Sensoren er lavet af ADI. Dette h\xc3\xa5ndset blev introduceret i Japan i 2004 og der er solgt mere end 3 million enheder.\n_START_SECTION_\nNokia 5500 Sportstelefon\n_START_PARAGRAPH_\nThe Nokia 5500 sportstelefon bruger en indbygget 3 akse MEMS inerti-sensor til at opfange hvor mange skridt brugeren tager. Pedometerprogrammet holder styr p\xc3\xa5 antallet af skridt, tiden, og distancen. Dog kan applikationen ikke k\xc3\xb8re uafbrudt da den dr\xc3\xa6ner telefonens batteri.\n_START_SECTION_\nNokia Sports Tracker\n_START_PARAGRAPH_\nNokia Sports Tracker indeholder et pedometer, der virker sammen med Nokia Symbiantelefoner med et accelerometer. Accelerometere er inkluderet i telefonerne for at gemme den korrekte orientering p\xc3\xa5 fotos og for at forbedre gps positioneringsfunktionen.\n_START_SECTION_\nNokia Skridtt\xc3\xa6ller\n_START_PARAGRAPH_\nNokia Step Counter er en gratis applikation, tilg\xc3\xa6ngelig p\xc3\xa5 Nokia Beta Labs, der virker p\xc3\xa5 en lang r\xc3\xa6kke N-Series Nokia mobiltelefoner. Pedometerapplikationen holder styr p\xc3\xa5 antallet af skridt, tiden og distancen. Applikationen kan k\xc3\xb8re hele dagen da den ikke dr\xc3\xa6ner batteriet n\xc3\xa6vnev\xc3\xa6rdigt.'